**LISA BEVERE**

*Lisa Bevere mindig úgy gondolta, hogy ő csupán a színfalak mögött meghúzódó személy, aki még a legvadabb álmaiban sem képzelte, hogy egy nap az egész világra hatással lesz. De Isten mélyen a szívében azt a kijelentést adta: „A nőstényoroszlán felkel!” Ekkor új emberré vált. Lisa hiszi, hogy ugyanez a felébresztés vár rád is!  
Isten valami egyedit alkotott számodra, hogy tegyél. Itt az idő, hogy fölkelj és megtedd!*

**SID**: Helló. Sid Roth vagyok. Üdvözöllek világomban, ahol természetes a természetfölötti. Vendégem, Lisa Bevere, férjhez ment egy bestseller szerzőhöz, John Bevere-hez. Valószínűleg olvastátok a könyvét: „A Sátán csalija”. Nos, John, első randijukon Lisával, imádkozott érte, és ott azonnal megszabadult egy olyan betegségből, ami ma még orvosok számára is rejtélyes. Mi késztette ezt az otthonülő, fiús anyukát arra, hogy egy olyan, egész világon elismert szónok és szerző legyen, mint a férje, hogy ezért utazzon világszerte és megmentse azokat a nőket, akik a szex-rabszolgaság áldozatai lettek? Azt mondja, hogy itt az idő számotokra, hogy felkeljetek. Ugyanilyen hatással lesz ez rátok is. Nincs több otthon ülés!

Lisa, beszélj nekem arról az első randiról Johnnal!

***LISA:*** *Nos, nem kellett volna, hogy randira hívjon, de megtette. Egy Bibliatanulmányozó piknikre hívott meg. Én csak arra gondoltam, hogy „De jó, ingyen fogok enni!”, fogalmam sem volt róla, hogy Isten Szelleme majd foglyul ejt engem. Szóval, elmentünk vidékre, mindannyian énekeltek… Ez még ’81-ben történt, amikor nem volt még olyan jó hangszerelés. Egy gitárral énekeltek… az egyiküknek fel volt tartva a keze. Én főiskolás diák voltam, és azt gondoltam: Miért tartja fel ez a kezét? Ők meg így: „Van kérdésed? Nálad van a dal szövege!” Ideges lettem, ránéztem a szövegre, és ezt az egy sort olvastam el a szövegéből, ami így hangzott: „Amikor Isten rám néz, nem engem lát, hanem Jézust. És hallottam a Szent Szellemet ebben a pillanatban, aki azt mondta nekem: „Nem tudok rád nézni. Befedezésre van szükséged.” És odafordultam Johnhoz, és azt mondtam neki: „Ez igaz? Amikor Isten rám néz, tényleg nem engem lát?” John nem értette meg, hogy mit értek ez alatt. John egy jó katolikus fiú volt, aki megtért. Én egy rossz ember voltam, akinek kétségbeesetten szüksége volt megváltásra. Járkáltunk ott a piknik területén, és ő elkezdte nekem „kibontani” a Bibliát a Mózes 1. könyvétől a Jelenésekig. Pánikba estem, mert hallottam, hogy van olyan, hogy elragadtatás, és akkor én el fogok tűnni, és soha nem lesz alkalmam rá, hogy elfogadjam a megváltást. Hirtelen félbeszakítottam, és azt mondtam neki: „MOST akarom ezt megtenni, ezt a keresztény dolgot: bármi is ez, én most akarom ezt megtenni.” És azt mondta. „Hát jól van, de én nem prédikálni akartam neked.” De ennek ellenére mégis belém oltotta az istenfélelmet, és én remegtem, és késztetve éreztem magam, hogy tegyük meg ezt, most rögtön! Úgyhogy újjászülettem, betöltött a Szent Szellem, és meggyógyultam azon az első napon, mert John azt mondta nekem: „Most már üdvösséged van, megváltást nyertél.” „Mit jelent ez a megváltás?” „Azt jelenti, hogy egészséges ember vagy újra: szellemedben, lelkedben, és testedben.” És én már régóta nem voltam egészséges ember, Sid. És amikor meghallottam ezt, hogy egészséges lehetek, akkor megkérdeztem, hogy „Nos, akkor ehetek sajtot újra?” „Miről beszélsz?” „Azt mondtad, hogy egészséges lehetek, én nem ehetek tejterméket, laktóz érzékenységem van, bél-irritációs szindrómám van, állandó fájdalomban élek. És ő csak annyit mondott, hogy: „Oké, Istenem!” És megfogta a kezeimet. Ő 22 éves volt, én 21. Nem gyülekezeti alkalmon voltunk, hanem a főiskola parkjában egy padon ültünk, és azt mondta: „Jézus, ha te meg tudod menteni őt, meg is tudod gyógyítani.” Úgyhogy megváltást nyertem, betöltött a Szent Szellem azon az első napon, és azt gondoltam, hogy akkor talán össze is házasodhatnék ezzel a sráccal…*

**SID:** Na hát, ez egy elég ügyes terve volt Istennek a lánykérésre! De mit éreztél, amikor ez megtörtént?

***LISA:*** *Tudod, senki sem tudta, hogy nem vagyok egészséges. Elmondom, hogy mit jelentett ez az egész a számomra: Éreztem, hogy Isten szeretetének melege bejött a lényem legmélyébe, és feloldozta az összes csomót, ami ott volt bennem 15 éves korom óta. Én csak Isten melegére és jelenlétére emlékszem, és egyszerűen elárasztott a jósága. Ezt jelentette ez az egész a számomra, és visszamentem a kollégiumi hálószobámba, és azt mondtam Jézusnak: „Kívül kell, hogy maradj egy kicsit a hallban, egy pillanat, vannak itt dolgok, amiket szükséges, hogy kirakjak ebből a szobából, és bementem, és kihoztam az összes sört, a pornográfiát, és kidobtam azokat. És azt mondtam: „Most már bejöhetsz.” És az egész éjszakát Pál könyvének keresésével töltöttem el, mert John azt mondta, hogy Pál ezt mondta, meg azt mondta, úgyhogy én azt hittem, hogy létezik olyan, hogy Pál könyve. Tényleg volt mit tanítania nekem! Modern Bibliám volt, és ott álltam, és azt mondtam Istennek: „Kérlek, Istenem, nyisd ki nekem a Pál könyvénél!” És a Biblia a 2. Kor.5.17-nél nyílt ki, és ott az állt, hogy „Ezért ha valaki Krisztusban van, új teremtés az: a régiek elmúltak, és íme, újjá lett minden.” És én: „Ouhhh! Isten hozzám beszél!” Ez mély megtapasztalás volt, és csodálatos! És annyira hálás voltam, hogy az életem megváltozott!*

**SID**: Tehát, nyilvánvalóan Lisa férjhez ment Johnhoz, és lett egy családja, egy otthonülő anyuka lett.

***LISA****: Szerettem a háttérben maradni.*

**SID:** Soha nem látott mikrofont. A háttérben szeretett volna maradni, ahogy mondta, de egy napon egy nagyon élő, nagyon mély látást kapott az életéről. Beszélj nekem erről!

***LISA:*** *Egyik éjszaka lefeküdtem, egy terebélyes, kimerült, terhes nő, és azt találtam, hogy nagyon is éber vagyok, és egy nőstény oroszlán előtt állok. Az oldalán feküdt, egy kőemelvény tetején, és a kőemelvény előlapján volt Ige: 4. Móz. és római számokkal, hogy XXIII. Sid, ez a nőstényoroszlán meg nem mozdult volna, de felismertem, hogy valójában több élet volt benne, mint bennem. Nem tudom, hogy valaha valaki nyert-e bepillantást a mennybe, de a mennyben minden tökéletes, és itt minden csak árnyéka annak, ami ott van. A szőre úgy tűnt, mintha fésült arany lett volna. Ránéztem erre az oroszlánra, és bennem belül, mintha elkezdett volna terjeszkedni valami, úgy, hogy nem is voltam képes valójában többet befogadni. Hallottam egy hangot mögöttem, ami azt mondta, hogy „Ennek a fiúnak a megszületésével egy nőstényoroszlánt fogsz felébreszteni.” És elkezdtem remegni, és teljesen felébredtem. Reggel volt, és az ágyamban feküdtem belemerülve Isten jelenlétébe, és azt gondoltam: „Mi történt velem? Mi történt most velem?” Sid, általában nem ébredek fel egyből, két-három óra kell hozzá, de azon a különleges reggelen nagyon is éber voltam, és már csak azt éreztem, hogy nyúlok az újfordítású Bibliám után, és kinyitottam a 4. Móz. 23-nál.*

**SID:** Ezek voltak azok a római számok, amiket láttál?

***LISA:*** *Igen, ezek voltak azok a római számok. Ezt olvastam a 24. versben: „Ez a nép, mint nőstényoroszlán kel föl, s mint hímoroszlán kel föl, nem fekszik le, míg prédát nem eszik, és elejtettek vérét issza.” Ennek mi köze van az én életemhez? Ezek vad szavak voltak törékeny Biblia lapokon, de igazság volt bennük, és a férjem már úgyis nyomást helyezett rám azzal, hogy azt mondta, hogy „Nincs jogod kényelemben élni, amikor más emberek kényelmetlenségek között élnek, nincs jogod csendben maradni, amikor olyan sok fiatal lány van az ifjúsági csoportunkban, akiknek szükségük van rád, mint anyára. És én legszívesebben azt mondtam volna, hogy „Ne merészelj velem így beszélni, én a feleséged vagyok, nem egy gyülekezet, neked sajnálnod kell engem, mert nekem korlátaim vannak az életben. „ De abban a pillanatban Isten azt mondta nekem, hogy „Nem, valójában, Én arra teremtettelek téged, hogy félelem nélkül élj, arra teremtettelek téged, hogy szabad légy, és ha nem látod ezt magad körül, akkor én majd adok neked nagyobb látomást, mint amit valaha is láttál egy tüzes ébredésről.” És megszültem a negyedik fiamat, és Christopher Ardennek neveztem el, amit azt jelenti, hogy „tüzes, odaszánt, felkent”, és az ő születésével megnyílt előttem a világ és elkezdtem utazni…*

**SID**: Maradjunk ennél a gondolatnál! Az a változás, ami Lisában végbement, csodálatos! De én mondom nektek, hogy Isten ugyanezt a változást szeretné a ti életetekben is! Amikor visszajövünk, szeretném, ha megtudnátok, hogy Lisa élete hogyan változott meg, és hogyan van ez hatással a ti életetekre is! Ne menjetek el.

**SID:** Lisa látta ezt a látomást erről a nőstényoroszlánról, felnyitotta a Bibliáját, és olvasott erről a felkelő nőstényoroszlánról. Mindenekelőtt, ki ez a nőstény oroszlán a számodra?

***LISA:*** *Jézus a Júda törzsének oroszlánja.*

**SID:** Igen.

***LISA:*** *És hiszem, hogy az Ő menyasszonya, a Gyülekezet, a nőstényoroszlán. És hiszem, hogy Isten egy tüzes ébredést akar, és látunk még itt nőket is, akik együtt haladnak előre a férfiakkal, és felismerik, hogy nekik is van hangjuk. Nem azért van hangjuk, hogy félre legyenek az útból téve, hanem valójában azért, hogy hozzáadják hangjukat a férfiak hangjához. Úgyhogy számomra a nőstényoroszlán az, akivé Isten akarja, hogy a Gyülekezet felemelkedjen, akihez a Gyülekezetnek hasonlítania kell. Úgyhogy Sid, ami velem történt az az, hogy Isten ajtókat nyitott meg a számomra, utazni kezdtem, belekóstoltam a szolgálatba, és elkezdtem azt gondolni, hogy ezt én csináltam: „Wow! Nem vagyok már gyáva! Nem vagyok már fogoly! Szabad vagyok. Utazom, és nagy konferenciákon beszélek, én egy nőstényoroszlán vagyok! De Isten mit mondott?„Nem! Ez nem rólad szól. Azt mondtam, hogy a negyedik fiad megszületésével egy nőstényoroszlánt fogsz felébreszteni.” És ez egy tüzes ébredésre való felhívás a Gyülekezete számára. És nekünk olyan népnek kell lennünk, aki tudja, hogyan éljen a világosságban, és hogyan vadásszon a sötétben, és ez az a prófétai kenet, ami a Gyülekezetre rászáll, hogy a világosságban éljen, de a sötétben vadásszon, hogy meglássa azt, ami el van rejtve, ami foglyul van ejtve. És nekünk olyan népnek kell lennünk, akik belülről látnak. És az oroszlánok ilyenek, képesek a környezetükben levő világosságot számunkra úgy interpretálni, mint látást.*

**SID:** Lisa, elmagyaráztad, hogy az oroszlánok a sötétben képesek látni.

***LISA:*** *Igen. Igen.*

**SID:** Nos, hogyan lát egy hívő a sötétben?

***LISA****: Mivel belülről látunk. Mert két… Tudod, ez eléggé tragikus… Bárcsak belenézhetnénk itt valamelyik szolgálatba… Vannak olyan emberek a Gyülekezetben, akik félelemmel teljes imákat mondanak: Ó, Istenem, ments meg, olyan nehéz időszakban vagyok, el fogom veszíteni az összes pénzemet! Tudjátok mit? Nekünk nem félelemmel teljes imákat kellene mondanunk, hanem olyanokat, amik Isten Igéjében le vannak írva: megfélemlítő imákat, olyan imákat, amelyek olyan tüzesek, vadak, olyan erősek, olyan Szellem által átitatottak, hogy meg kellene, hogy ijedjünk tőlük, amikor elhagyják a szánkat. Ilyen egy nőstényoroszlán. Nem él félelemben, nem fél a környezetétől. Meg kell értenünk ezt. Van egy olyan fajta erő, amit Isten át akar adni a népének, úgyhogy nekünk fel kell ismernünk, hogy kik vagyunk, és mi a mi erősségünk. És Sid, miközben tanulmányoztam ezt és prédikáltam erről, azt mondtam: „Istenem, arra az esetre, ha…, már rég volt ez az álmom... Ha akarod, hogy leírjam ezt, ha akarod, hogy beszéljek erről, szükségem van valami megerősítésre Tőled!” Szóval aznap este, én Colorado-ban lakom, ezt csak meg kell jegyeznem, aznap este a fiamnak volt egy iskolai feladata, este 8-kor. „Anya, van egy házi feladatom!” Lementem a felső szintről, félretettem a három idősebbik iskolai feladatát, hoztam neki a legfrissebb anyagot hozzá. „Nem, ez nem jó.” Ilyenkor nem kell a szívedre venned az egészet. Jó, nem vettem a szívemre. Kimentem. Hozzáfogtunk a másik három fiú házi feladatához. Azok mind szét voltak terítve az asztalon, és akkor a férjem csinált valamit, amit egyébként dühítőnek neveztem volna, de ha már tíz éve vagy házas, és ha ilyen dolgok még mindig megtörténnek, akkor az egészet aranyosnak kell tartanod.*

**SID:** Ki értené ezt meg?

***LISA:*** *Lehet, hogy lenne valaki. Úgyhogy ezt a kis hobbyját űzte velem éppen, hogy összekapcsolt egy idegennel telefonon. De ez egy kivételes este volt. „Van itt egy ember, akivel beszélned kellene.” „Nem, sajnálom, most egy iskolai feladaton dolgozunk. Most nem kellene beszélnem egy idegennel.” És ő azt mondta: „Szükséges, hogy beszélj ezzel az illetővel!” Úgyhogy ez a fickó felhívott, és azt mondta: „Lisa, a férjed megemlítette, hogy te egy felkelő oroszlánról tanítasz.” Azt mondta: „A hímoroszlánok a legjobb gyilkosok, de a nőstényoroszlánok a legjobb vadászok. Elmondom neked, hogy a könyved miért olyan fontos. Tudod, hogy nem nyerjük meg a háborút Afganisztánban?” És én azt mondtam: „Igen, tudtam.” És ő azt kérdezte: „Szeretnéd tudni, miért?” „Persze.” Azt mondta: „Azért, mert nem tudunk beszélni a nőkkel. És ha egy nemzet nem tud beszélni a nőkkel, akkor az a nemzet nem tudja megfordítani a kultúráját. És ha nem tudja megfordítani a kultúráját, akkor nem tud győzni a háborúban. Én vagyok megbízva a Fort Bragg-ben összegyűjtött speciális csapatok irányításával, eddig a pontig mi a férfiakra összpontosítottunk a veszély miatt, de most speciális, velünk együttműködő nőket küldünk, akik el fogják mondani az afgán nőknek, hogy emeljék fel a hangjukat, mert értékesek. Ők fogják a kisebb egészségügyi ellátásokat elvégezni, és segítenek a nőknek megszülni a kisbabáikat, és el fogják mondani nekik, hogy a demokrácia miért szolgálja a fiaikat és a lányaikat is. Azt mondta, hogy készek arra is, hogy felvonultassák őket a „Nőstényoroszlánok csapata” név alatt. Kaphatnék egy példányt, hogy biztosítsak mindegyikőjüknek egyet a te szellemi forrásodból? Úgyhogy biztosítottam a „Nőstényoroszlánok csapata” minden tagjának, amely Fort Braggből indult ki, és a haditengerészeti flotta minden tagjának, akik Leuejene-ből indultak ki egy példányt a készleteinkből. Azt mondta: „Ha az USA katonai vezetése megérti, hogy a nők bevonása nélkül harcolhatunk, de nem fogunk győzni, akkor számunkra is itt az ideje, hogy megértsük a Krisztus Testében, hogy mind férfiakra, mind nőkre szükség van ahhoz, hogy győzzünk. Ez volt mindig is Isten álma. És Isten álma rémálom az ellenség számára.*

**SID**: Ok. Vannak, akik néznek most minket és azt kiáltják a szívükben: „Istenem, kell lennie valami többnek!” Mit mondanál nekik?

***LISA:*** *Egyenesen a szellemetekbe beszélek. Van ennél sokkal több, mint amit eddig láttál, amire Isten megteremtett téged. Félelemben élted eddig az életed, de Isten nem a félelem szellemét adta nekünk! Isten nem azért váltott meg, hogy megfélemlítsen. Ő azért mentett meg, hogy felszabadítson téged arra, hogy azzá legyél, akinek Ő megteremtett. Kérlek téged, kérlek téged, hogy ne félj többé a saját erődtől! Jézus nevében!*

**SID:** Amikor visszajövünk, Lisa beszélni fog arról, hogy ez az otthonülő édesanya hogyan kezdett el utazni a világ „forró pontjaira”, hogy olyan nőket mentsen meg, akiket szex-rabszolgaságba adtak el. Ez csak néhány dolog azok közül, amikben részt vesz! És ez csodálatos! És amit Lisa tesz, azt te is meg tudod tenni, lehet, hogy még jobban! Mindjárt visszajövünk.

**SID:** Sok nehézségembe került elképzelni, hogy milyen lett az életed, mióta ez a Felkelő oroszlán megjelent a színen, ez a Felkelő oroszlán látomás. A saját dolgoddal voltál elfoglalva és egy magazinban a szex-kereskedelemről olvastál. Mi történt akkor?

***LISA:*** *Tudod, ott ültem, és lapozgattam az újságot, és akkor hallottam a szex-kereskedelemről. És ahelyett, hogy egyszerűen azt mondtam volna, hogy ez szomorú, elkezdtem sírni. Engedtem, hogy ez átlyukassza a szívemet. És azt mondtam: „Istenem, ha tudok tenni valamit, ha van erőm, amit ehhez adhatok, akkor én a te leányod vagyok.” És egyszerűen csak tudtam, hogy Isten felhasználta ezeket a pillanatokat. Mert két hét múlva kaptam egy telefonhívást az „Élet ma” szervezettől, és ők azt mondták, hogy hallottak róla, hogy vannak olyan lányok, akik érintve vannak ebben a szex-kereskedelemben. „Elküldhetjük Önt titkosan Thaiföld bordélyházaiba?” És én elmentem Kambodzsába és Indiába is. Elmentünk a bordélyházakba, meghallgattuk a lányok történeteit, megmentettük a gyerekeket. Beszélgettünk ezekkel az emberekkel…*

**SID:** Magyarázd el, légy szíves! Vegyünk például egy olyan nőt, aki érintve volt ebben a szex-kereskedelemben. Te kint voltál az utcán Kambodzsában éjfélkor, a legveszélyesebb részében a városnak. A férjed nem lett volna szabad, hogy oda engedjen soha!

***LISA****: Nem, nem lett volna szabad.*

**SID:** De lehet, hogy nem is tudta.

***LISA:*** *Szerintem még most sem tudja! Lehet, hogy most már igen…*

**SID:** Ok. Mondd el, hogy mit láttál és mit mondtál!

***LISA:*** *Olyan sok minden történt ott! De legtöbbjük részéről így szólt a történet: Szegénységben éltek. Bátrak voltak nagyot álmodni. Volt egy álmuk arról, hogy valami több lesz az életükből. Volt egy álmuk arról, hogy munkát szereznek. Volt egy álmuk arról, hogy talán lesz család, aki babysitter-ként alkalmazza őket, és jobb lesz számukra, és egy olyan valakivel, akiben megbízhatnak, lehet ez egy nagynéni, rendszerint ez egy nagynéni, vagy egyszerűen egy megbízható nő… Egy nagynénivel vagy nagybácsival elmehetnek egy nagyvárosba. És hirtelen bezárva találták magukat egy szobába, és eladták őket, eladták a szüzességüket, többen erőszakot követtek el rajtuk, megalázták őket, belegázoltak az életükbe, és néha volt olyan, hogy egy kalitkába voltak bezárva, és hozzá voltak láncolva az ágyukhoz. És nem sokkal ezután, hogy összetörték a lelküket, levették róluk a láncokat, mert tudták, hogy soha nem fognak elmenni. Mert nem volt remény a számukra. Úgyhogy amit mi rendszerint tettünk, az az volt, hogy elmentünk velük egy szellemi utazásra, és azt mondtuk nekik, hogy „Újra kell álmodnotok az életeteket. Miben reménykedtek?” És ha valakit sikerült a reménységgel összekötni, akkor az kijött onnan. De volt néhány nő, aki azt mondta: „Én csak meghalni akarok. De elvinnétek a kislányomat, elvinnétek a kislányomat? Ő még csak 6 éves. Mielőtt őt is eladják szex-rabszolgának, elvinnétek őt? Sid, ez volt a legfájdalmasabb megnyilvánulása annak, amit Istentől távoli emberi lények romlottsága tehet. Egyszerűen rémisztő volt. Csak beszélgettünk velük. Meghallgattuk a történeteiket. Lehetőséget adtunk nekik, kihoztuk őket onnan, orvosi segítséget nyújtottunk, lelkigondoztuk őket, tanulási és munkalehetőségeket adtunk, hogy kijöjjenek onnan.*

**SID**: El tudnál mondani egy egyedi példát arra, hogy egy nő kijött onnan, és hogy mi történt vele?

***LISA:*** *Igen. Volt egy gyönyörű lány, aki kijött onnan, és teljesen megfordult az élete, kozmetikus lett, ami nem mond túl sokat a mi számunkra, hogy valaki kozmetikus, de ő azt is elmondta, hogy „Tudod, nekem nem elég az, hogy csak jövőm legyen, én meg akarok menteni másokat.” És mos ez a lány, aki kijött onnan, az egyik pártfogó és az egyik megmentő lett a sok közül más lányok számára. Tudod, Sid, el szeretnék mondani nektek egy különleges történetet. Volt egy rajtaütés Indiában és 22 lányt sikerült megmenteni. Akik a mentést végezték, folyamatosan egy hangot hallottak, és mindez azért történt, hogy kiderüljön, hogy van egy álfal, ami mögött 11 kisebb gyermek, 12-14 év közöttiek, vannak elrejtve, akik meghaltak volna, meghaltak volna a hőség miatt, mert nem volt víz, és nem volt levegő. És azok a lányok most mind szabadok. És az elmúlt másfél évben 330 lányt tudtunk megmenteni Délkelet-Ázsiában.*

**SID**: Ha nem lett volna az a látomásod a nőstényoroszlánról, így éltél volna valaha is, ahogy most?

***LISA****: Nem. A félelem foglya lettem volna. Kicsinyes életet éltem volna. És nagyon valószínű, hogy a gyermekeim is félelemben éltek volna. Tudod, amikor én megszabadultam a félelemtől, akkor kijelöltem az irányt a fiaim számára is. Ez az, amit megtanultam, Sid. A gyerekeink szellemi öröksége ez: két dolog közül csak egyik teljesülhet: vagy Isten ígéretei, vagy a mi félelmeink. És azok a dolgok, amikkel MI nem bánunk el, azok visszajönnek és a gyerekeinket fogják kísérteni. Úgyhogy ez a látomás olyan dolgokat helyezett el bennem, amik nem voltak meg a családomban. A férjem megpróbálta, de nem tudta azokat elhelyezni bennem. De Isten kivezetett önmagamból, és azt mondta, hogy „A te világodnak sokkal nagyobbnak kell lennie a félelmeidnél.” És nekünk olyan embereknek kell lennünk, akiknek tüzes hitük van. És látod, az ilyeneknek nem okoz gondot, hogy egy oroszlánról szóló látomásban higgyenek. De csodálkozz rá istenfélelemmel arra, hogyan vagy megalkotva! Isten szerkesztett téged így egybe. Különleges vagy! Eltompítottuk magunkban ezt a szót, hogy „csodálatos”. De te nem csak csodálatos, hanem vonzó is vagy. Csodálatos vagy, különleges, ami azt jelenti, hogy ha mindazt betöltöd, amire meg lettél teremtve, akkor ki fogod ütni az ellenséget. Foglyul fogod ejteni őt. Meg fogod szüntetni a csapásait. És itt az ideje, hogy a Gyülekezet megértse, hogy a csodálatossága a működésében rejlik, és nem abban, hogy hogyan épül föl.*

**SID:** Lisa, szükséges hogy imádkozz, hogy ez a nőstényoroszlán most felkeljen. És ez vonatkozik férfiakra és nőkre is egyaránt.

***LISA:*** *Pontosan. Mennyei Atyám, köszönöm Neked, hogy a veszélyes idők megszülik a bátor embereket. Köszönöm Neked, hogy egy vadul - tüzes ébredés van éppen most, és az emberek felülemelkednek a korlátaikon, és az emberek megemlékeznek arról, hogy kik ők, és hogy kihez tartoznak, és mi az ő szolgálati területük. Atyám, megköszönök neked minden embert, akit valamilyen veszteség ért. Köszönöm neked, hogy helyre fognak állni. Atyám, én köszönöm Neked, hogy kibocsátod a Júda törzse oroszlánjának a bátorságát. Köszönöm, hogy a Menyasszony el fog kezdeni olyan imákat kimondani, amelyek többé nem csak magukért való imák lesznek; és hogy a Menyasszony meg fogja ismerni a Menny és az egész univerzum Teremtőjét. És olyan tüzes imákat fog kimondani, amelyek suttogásból üvöltéssé fognak válni. Jézus nevében! Ámen.*

**SID:** És én el tudom képzelni a Júda törzse oroszlánjának üvöltését, amely betölt most benneteket Isten félelmével. És félelem, a Jézus nevében, most hagyd el azt a házat, hagyd el azt az asszonyt, és hagyd el azt a férfit! A depresszió és a fájdalom menjen el Jézus nevében!

***LISA:*** *Igen, ámen.*